חברת נתיבי ישראל פתחה לקראת חג הפסח, מחלף ומעבר תת קרקעי, בכביש 65, ליד בקעת נטופה. מתברר כי במסגרת פרויקט הרחבת כביש 65-85, בין מחלף גולני לצומת עמיעד, הוחלט בשלב א’ לפתוח מעבר תת קרקעי לכלי רכב, אשר יעברו מתחת לכביש 65. בשלב ב’ של הפרויקט יפתח הכביש כדו-נתיבי, דו-מסלולי.
ממשרד התחבורה וחברת נתיבי ישראל נמסר כי בשבועות האחרונים נעשו מאמצים מיוחדים להשלמת הקמת המחלף לפני חג הפסח לטובת התושבים ורבבות המטיילים הצפויים להגיע לאזור בימי חול המועד. המחלף שיפתח הינו החמישי שנפתח לתנועה, מבין שמונה מחלפים המוקמים בתוואי הפרויקט.
מחלף בקעת נטופה- בועיינה נוג’ידאת החדש, כולל מעבר תחתי באורך של כ-50 מטרים, ברוחב של כ-12 מטרים ובגובה של כ-6.2 מטרים. בחברת נתיבי ישראל מבקשת מהנהגים לנהוג במשנה זהירות ולעקוב אחר התמרורים החדשים המוצבים בתוואי.
עדכונים ניתן לקבל במרכז ניהול התנועה של חברת נתיבי ישראל 2120*.